സ്പാർക്സ്

അമേരിക്കൻ ഐക്യനാടുകളിലെ നെവാഡ സംസ്ഥാനത്തുള്ള വാഷൂ കൌണ്ടിയിലെ ഒരു പട്ടണമാണ് സ്പാർക്സ് . 1904-ൽ സ്ഥാപിക്കപ്പെട്ട ഈ പട്ടണം 1905 മാർച്ച് 15 ന് സംയോജിപ്പിക്കപ്പെട്ടു. റെനോ പട്ടണത്തിൻറെ കിഴക്കു ഭാഗത്തായിട്ടാണ് ഈ പട്ടണത്തിൻറെ സ്ഥാനം. 2010 ലെ യു.എസ്. സെൻസസ് അനുസരിച്ച് ഈ പട്ടണത്തിലെ ജനസംഖ്യ 90,264 ആയിരുന്നു.   നെവാഡ സംസ്ഥാനത്തെ ഏറ്റവും കൂടുതൽ ജനങ്ങൾ പാർക്കുന്ന അഞ്ചാമത്തെ പട്ടണമാണിത്. 

 ചരിത്രം 
ആദ്യകാല ചരിത്രമനുസരിച്ച് ഇന്നത്തെ സ്പാർക്സ് പ്രദേശം നിലനിന്നിരുന്നിടത്ത് വാഷൂ ജനങ്ങളാണ് അധിവസിച്ചിരുന്നത്. 1850 കളിലാണ് യൂറോ-അമേരിക്കൻ കുടിയേറ്റ കേന്ദ്രങ്ങൾ സ്ഥാപിക്കപ്പെട്ടുതുടങ്ങിയത്. 1904 ൽ സതേൺ പസഫിക റെയിൽ റോഡിൻറെ സ്വിച്ച് യാർഡും അറ്റകുറ്റപ്പണികൾക്കായി ഒരു പണിശാലയും സ്ഥാപിക്കപ്പെടുന്നതു വരെ ഈ മേഖലയിൽ ജനസാന്ദ്രത വളരെ കുറവായിരുന്നു. ഈ മേഖലയിൽ ഉയർന്നു വന്നുകൊണ്ടിരുന്ന പട്ടണം ഇ.എച്ച്. ഹാരിമാൻ  സതേൺ പസഫിക്കിൻറെ പ്രസിഡൻറായിരുന്നപ്പോൾ  ഹാരിമാൻ ടൌൺ എന്നറിയപ്പെട്ടിരുന്നു.  എന്നാൽ ജോൺ സ്പാർക്ക്സ്  നെവാഡ ഗവർണ്ണറായിരുന്നപ്പോൾ പട്ടണത്തിന്റെ പേരു വളരെപ്പെട്ടെന്ന് സ്പാർക്ക് എന്നായി പുനർനാമകരണം ചെയ്യപ്പെട്ടു. 

 അവലംബം